COM7 ร่วมงาน “Opportunity Day”
COM7 ร่วมงาน "Opportunity Day" ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้
8 มี.ค. 2562

นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 แถลงผลการดำเนินงานประจำปี 2561 บริษัทฯ มีกำไรสุทธิเติบโตสูงถึง 46.40% อยู่ที่ 891.1 ล้านบาท และมีรายได้จากการขายและให้บริการ เพิ่มขึ้น 23.9% อยู่ที่ 27,913 ล้านบาท พร้อมวางเป้าหมายปี 2562 เตรียมขยายสาขาเพิ่มเป็น 847 สาขาจากสิ้นปี 2561 มี 646 สาขา ดันรายได้ทั้งปีโตไม่ต่ำกว่า 10%
โดยได้รับความสนใจจากนักลงทุน นักวิเคราะห์ เข้ารับฟังข้อมูลเป็นจำนวนมาก ในงานบริษัทจดทะเบียนพบผู้ลงทุน (Opportunity Day) ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้